钦定古今图书集成/理学汇编/学行典/第020卷 > 愚按圆图者天道之阴阳也在天为日月星辰寒 暑昼夜谓之流行之易言其天地四时流行而不 息也其卦皆从中起自坤生者始于复自干生者 > 《邵子先天卦气》
## 钦定古今图书集成/理学汇编/学行典/第020卷 > 愚按圆图者天道之阴阳也在天为日月星辰寒 暑昼夜谓之流行之易言其天地四时流行而不 息也其卦皆从中起自坤生者始于复自干生者 > 《邵子先天卦气》

乾坤坎离分配四时，主二十四气。坎尽子，中交离初
爻，冬至上爻惊蛰；离尽卯，中交干初爻，春分上爻芒
种；干尽午，中交坎初爻，夏至上爻白露；坎尽酉，中交
坤初爻，秋分上爻大雪。春夏秋冬各用六十四卦，气
皆中起，子午卯酉为四中二至二分当之，寅申巳亥
为四孟，四立当之。《经世历》以冬至为天地之元，元之
元也，故云“四正卦”而用《三百六十卦气图》以春分为
人物之元，亦元之元也，故用六十四卦而四之，为二
百五十六位。《卦气图》以冬至子中为世之元，春分卯
中为元之元，夏至午中为会之元，秋分酉中为运之
元，合六十四卦，各以气运而更迭直事。开物于寅中，
而起于惊蛰者，二月初气也。闭物于“戌中而终于立
春者，十月初气也。何也？”曰：寅中戌中虽主月会而言，
其用则实由乎节气。地之生物，以气为机，天之气先
至，而后地之物应之。气之来常先半月，气以舒而长
盈，月以疾而常缩。故关子明云：当期之数，过者谓之
气盈，不及者谓之朔虚。气朔有盈虚之不齐，积微之
久，中气或有居于月晦者，必闰以置之，乃复乎初《经》
本于先天，故中朔同起卦气，因先天卦数，取中气以
主月，元会运世，皆从中起，所谓“举正于中”也。卦图曰
“大运，法当依经世，数起于星甲辰子。小运法当依卦
气图起于甲己孟日。”天统乎体，气之体生于四中，故
大运甲子当冬至，而二十四气之首，皆得子午卯酉
之四“中也。气之用行于四立。故小运甲寅当立春。”而
二十四气之首。皆得寅申巳亥。而主乎四孟也。